CELEX: 32020D1808
Language: lv
Date: 2020-11-30 00:00:00
Title: Komisijas Īstenošanas lēmums (ES) 2020/1808 (2020. gada 30. novembris), ar ko groza Īstenošanas lēmumu (ES) 2019/1698 attiecībā uz konkrētu bērnu aprūpes priekšmetu, bērnu mēbeļu, stacionāru trenažieru un cigarešu izraisītas aizdegšanās iespējas Eiropas standartiem (Dokuments attiecas uz EEZ)

1.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 402/140
               
            
         KOMISIJAS ĪSTENOŠANAS LĒMUMS (ES) 2020/1808
         (2020. gada 30. novembris),
         ar ko groza Īstenošanas lēmumu (ES) 2019/1698 attiecībā uz konkrētu bērnu aprūpes priekšmetu, bērnu mēbeļu, stacionāru trenažieru un cigarešu izraisītas aizdegšanās iespējas Eiropas standartiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2001/95/EK (2001. gada 3. decembris) par produktu vispārēju drošību (1) un jo īpaši tās 4. panta 2. punkta pirmo daļu,
         tā kā:
         
                     (1)
                  
                  
                     Saskaņā ar Direktīvas 2001/95/EK 3. panta 2. punkta otro daļu produktu pieņem par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces, uz kuriem Komisija publicējusi Eiropas Kopienu Oficiālajā Vēstnesī saskaņā ar 4. pantu.
                  
               
                     (2)
                  
                  
                     Komisija 2008. gada 25. martā pieņēma Lēmumu 2008/264/EK (2) par ugunsdrošības prasībām, kas jāizpilda ar Eiropas standartiem attiecībā uz cigaretēm.
                  
               
                     (3)
                  
                  
                     Komisija 2008. gada 27. jūnija vēstulē M/425 lūdza CEN sagatavot Eiropas standartus attiecībā uz ugunsdrošības prasībām cigaretēm. Pamatojoties uz minēto lūgumu, CEN pieņēma standartu EN ISO 12863:2010 “Cigarešu aizdegšanās iespējas novērtēšanas standarta testa metode” un minētā standarta grozījumu – EN ISO 12863:2010/A1:2016. Atsauce uz standartu un tā grozījums tika publicēts ar Komisijas Īstenošanas lēmumu (ES) 2019/1698 (3). Lai nodrošinātu pareizu un konsekventu standarta EN ISO 12863:2010, kas grozīts ar EN ISO 12863:2010/A1:2016, piemērošanu un ieviestu tehniskus labojumus, CEN pieņēma labojumu EN ISO 12863:2010/AC:2011. Standarts EN ISO 12863:2010, kas grozīts ar EN ISO 12863:2010/A1:2016 un labots ar EN ISO 12863:2010/AC:2011, atbilst vispārējās drošības prasībām, kas ietvertas Direktīvā 2001/95/EK. Tāpēc ir lietderīgi publicēt atsauci uz labojumu EN ISO 12863:2010/AC:2011 Eiropas Savienības Oficiālajā Vēstnesī kopā ar atsauci uz standartu EN ISO 12863:2010 un tā grozījumu EN ISO 12863:2010/A1:2016.
                  
               
                     (4)
                  
                  
                     Komisija 2010. gada 2. jūlijā pieņēma Lēmumu 2010/376/ES (4) par ugunsdrošības prasībām, kas jāizpilda ar Eiropas standartiem attiecībā uz konkrētiem izstrādājumiem, kuri atrodas bērnu gulēšanas vidē.
                  
               
                     (5)
                  
                  
                     Komisija 2011. gada 20. oktobra vēstulē M/497 lūdza CEN izstrādāt Eiropas standartus attiecībā uz tādu bērnu aprūpes priekšmetu drošumu, kuri pakļauti riskam, kas saistīts ar gulēšanas vidi (2. grupas risks), jo īpaši attiecībā uz bērnu gultiņu matračiem, bērnu gultiņu aizsargapmalēm, pakarināmām gultiņām bērniem, dūnu segām bērniem un bērnu guļammaisiem.
                  
               
                     (6)
                  
                  
                     Pamatojoties uz lūgumu M/497, CEN pieņēma standartu EN 16890:2017 “Bērnu mēbeles. Matrači bērnu gultiņām un šūpuļiem. Drošuma prasības un testēšanas metodes”. Standarts EN 16890:2017 atbilst vispārējās drošības prasībām, kas ietvertas Direktīvā 2001/95/EK. Tādēļ atsauce uz šo standartu būtu jāpublicē Eiropas Savienības Oficiālajā Vēstnesī.
                  
               
                     (7)
                  
                  
                     Komisija 2010. gada 6. janvārī pieņēma Lēmumu 2010/9/ES (5) par drošuma prasībām, kas jāiekļauj Eiropas standartos attiecībā uz zīdaiņiem un maziem bērniem paredzētiem vannas sēdekļiem, vannošanas palīglīdzekļiem, vannām un vannas statīviem.
                  
               
                     (8)
                  
                  
                     Komisija 2010. gada 3. maija vēstulē M/464 lūdza CEN izstrādāt Eiropas standartus, lai novērstu galvenos riskus, kas saistīti ar tādu bērnu aprūpes priekšmetu drošumu, kuri pakļauti riskam, kas saistīts ar noslīkšanu (1. grupas risks), jo īpaši vannas sēdekļu, vannošanas palīglīdzekļu, vannu un vannas statīvu drošumu.
                  
               
                     (9)
                  
                  
                     Pamatojoties uz lūgumu M/464, CEN pieņēma standartu EN 17022:2018 “Bērnu aprūpes priekšmeti. Vannošanas piederumi. Drošuma prasības un testa metodes”. Standarts EN 17022:2018 atbilst vispārējās drošības prasībām, kas ietvertas Direktīvā 2001/95/EK. Tādēļ atsauce uz šo standartu būtu jāpublicē Eiropas Savienības Oficiālajā Vēstnesī.
                  
               
                     (10)
                  
                  
                     Pamatojoties uz lūgumu M/464, CEN pieņēma standartu EN 17072:2018 “Bērnu aprūpes priekšmeti. Vannas, statīvi un ieliktņi. Drošuma prasības un testa metodes”. Standarts EN 17072:2018 atbilst vispārējās drošības prasībām, kas ietvertas Direktīvā 2001/95/EK. Tādēļ atsauce uz šo standartu būtu jāpublicē Eiropas Savienības Oficiālajā Vēstnesī.
                  
               
                     (11)
                  
                  
                     Komisija 2011. gada 24. jūlijā pieņēma Lēmumu 2011/476/ES (6) par drošības prasībām, kuras jāievēro Eiropas standartos attiecībā uz stacionārajiem trenažieriem.
                  
               
                     (12)
                  
                  
                     Komisija 2012. gada 5. septembra vēstulē M/506 lūdza CEN saskaņā ar drošības prasībām izstrādāt Eiropas standartus, lai novērstu galvenos ar stacionārajiem trenažieriem saistītos riskus. Pamatojoties uz minēto lūgumu, CEN pieņēma standartu EN ISO 20957-9:2016 “Stacionārie trenažieri. 9. daļa: Daudzfunkcionālo trenažieru drošuma papildprasības un testēšanas metodes (ISO 20957-9:2016)”, atsauce uz kuru tika publicēta ar Īstenošanas lēmumu (ES) 2019/1698.
                  
               
                     (13)
                  
                  
                     Ņemot vērā jaunas zināšanas, CEN pārskatīja standartu EN ISO 20957-9:2016. Tā rezultātā tika pieņemts grozījums EN ISO 20957-9:2016/A1:2019 “Stacionārie trenažieri. 9. daļa: Daudzfunkcionālo trenažieru drošuma papildprasības un testēšanas metodes. 1. grozījums (ISO 20957-9:2016/Amd 1:2019)”. Standarts EN ISO 20957-9:2016, kas grozīts ar EN ISO 20957-9:2016/A1:2019, atbilst vispārējās drošības prasībām, kas ietvertas Direktīvā 2001/95/EK. Tādēļ atsauce uz grozījumu EN ISO 20957-9:2016/A1:2019 būtu jāpublicē Eiropas Savienības Oficiālajā Vēstnesī kopā ar atsauci uz standartu EN ISO 20957-9:2016.
                  
               
                     (14)
                  
                  
                     Atsauces uz Eiropas standartiem, kas pieņemti Direktīvas 2001/95/EK īstenošanas vajadzībām, ir publicētas ar Īstenošanas lēmumu (ES) 2019/1698. Lai nodrošinātu, ka atsauces uz Direktīvas 2001/95/EK īstenošanas vajadzībām izstrādātajiem Eiropas standartiem ir uzskaitītas vienā tiesību aktā, attiecīgās atsauces uz jauniem standartiem, grozījumiem un labojumiem standartos būtu jāiekļauj Īstenošanas lēmumā (ES) 2019/1698.
                  
               
                     (15)
                  
                  
                     Tāpēc Īstenošanas lēmums (ES) 2019/1698 būtu attiecīgi jāgroza.
                  
               
                     (16)
                  
                  
                     Atbilstība attiecīgajiem valsts standartiem, ar kuriem transponē Eiropas standartus, uz kuriem ir publicētas atsauces Eiropas Savienības Oficiālajā Vēstnesī, rada drošuma prezumpciju attiecībā uz attiecīgā valsts standarta aptvertajiem riskiem un riska kategorijām no dienas, kad Eiropas Savienības Oficiālajā Vēstnesī publicēta atsauce uz attiecīgo Eiropas standartu. Tāpēc šim lēmumam būtu jāstājas spēkā tā publicēšanas dienā.
                  
               
                     (17)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi ar Direktīvu 2001/95/EK izveidotā komiteja,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/1698 I pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 30. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 11, 15.1.2002., 4. lpp.
         
         
            (2)  Komisijas 2008/264/EK (2008. gada 25. marts) par ugunsdrošības prasībām, kas atbilstoši Eiropas Parlamenta un Padomes Direktīvai 2001/95/EK jāizpilda ar Eiropas standartiem attiecībā uz cigaretēm (OV L 83, 26.3.2008., 35. lpp.).
         
            (3)  Komisijas Īstenošanas lēmums (ES) 2019/1698 (2019. gada 9. oktobris) par produktu Eiropas standartiem, kas izstrādāti Eiropas Parlamenta un Padomes Direktīvas 2001/95/EK par produktu vispārēju drošību īstenošanas vajadzībām (OV L 259, 10.10.2019., 65. lpp.).
         
            (4)  Komisijas Lēmums 2010/376/ES (2010. gada 2. jūlijs) par drošuma prasībām, kas jāizvirza Eiropas standartos attiecībā uz konkrētiem izstrādājumiem, kuri atrodas bērnu gulēšanas vidē, atbilstīgi Eiropas Parlamenta un Padomes Direktīvai 2001/95/EK (OV L 170, 6.7.2010., 39. lpp.).
         
            (5)  Komisijas Lēmums 2010/9/ES (2010. gada 6. janvāris) par drošuma prasībām, kas jāiekļauj Eiropas standartos attiecībā uz zīdaiņiem un maziem bērniem paredzētiem vannas sēdekļiem, vannošanas palīglīdzekļiem, vannām un vannas statīviem atbilstīgi Eiropas Parlamenta un Padomes Direktīvai 2001/95/EK (OV L 3, 7.1.2010., 23. lpp.).
         
            (6)  Komisijas Lēmums 2011/476/ES (2011. gada 27. jūlijs) par drošības prasībām, kuras saskaņā ar Eiropas Parlamenta un Padomes Direktīvu 2001/95/EK jāievēro Eiropas standartos attiecībā uz stacionārajiem trenažieriem (OV L 196, 28.7.2011., 16. lpp.).
      
      
         
            PIELIKUMS
            Īstenošanas lēmuma (ES) 2019/1698 I pielikumu groza šādi:
            
                        (1)
                     
                     
                        tabulas 37. rindu aizstāj ar šādu:
                        
                                    “37.
                                 
                                 
                                    EN ISO 12863:2010
                                    Cigarešu aizdegšanās iespējas novērtēšanas standarta testa metode (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016”;
                                 
                              
                  
                        (2)
                     
                     
                        iekļauj šādu 52.a, 52.b un 52.c rindu:
                        
                                    “52.a
                                 
                                 
                                    EN 16890:2017
                                    Bērnu mēbeles. Matrači bērnu gultiņām un šūpuļiem. Drošuma prasības un testēšanas metodes
                                 
                              
                                    52.b
                                 
                                 
                                    EN 17022:2018
                                    Bērnu aprūpes priekšmeti. Vannošanas piederumi. Drošuma prasības un testa metodes
                                 
                              
                                    52.c
                                 
                                 
                                    EN 17072:2018
                                    Bērnu aprūpes priekšmeti. Vannas, statīvi un ieliktņi. Drošuma prasības un testa metodes”;
                                 
                              
                  
                        (3)
                     
                     
                        tabulas 57. rindu aizstāj ar šādu:
                        
                                    “57.
                                 
                                 
                                    EN ISO 20957-9:2016
                                    Stacionārie trenažieri. 9. daļa: Daudzfunkcionālo trenažieru drošuma papildprasības un testēšanas metodes (ISO 20957-9:2016)
                                    EN ISO 20957-9:2016/A1:2019”.